ai4bharat/Pralekha huggingface dataset:
रसायन आणि खते मंत्रालय
प्रधानमंत्री भारतीय जनऔषधी योजनेची अंमलबजावणी करणाऱ्या भारतीय औषधे आणि वैद्यकीय उपकरणे विभाग , या एजन्सीने मे 2022 मध्ये प्रथमच, 100 कोटी रुपयांची विक्री करण्याचा टप्पा केला पार
मार्च 2024 पर्यंत जनऔषधी केंद्रांची संख्या 10,000 पर्यंत वाढवण्याचे सरकारचे लक्ष्य
गेल्या 5 वर्षांत, या परियोजनेमुळे सर्वसामान्य जनतेच्या 15,000 कोटींहून अधिक रुपयांची झाली बचत
सर्वसामान्य माणसांना, विशेषत: गरिबांसाठी स्वस्त दरात दर्जेदार औषधे उपलब्ध करून देण्याच्या दृष्टीकोनातून सरकारने मार्च 2024 पर्यंत प्रधानमंत्री भारतीय जनऔषधी केंद्रांची  संख्या 10000 पर्यंत वाढवण्याचे उद्दिष्ट ठेवले आहे. 31.05.2022 पर्यंत या केंद्रांची संख्या 8735 पर्यंत वाढली आहे. देशातील 739 जिल्ह्यांतून प्रधानमंत्री भारतीय जनौषधी केंद्रे  सुरू झाली आहेत.
प्रधानमंत्री भारतीय जनौषधी केंद्रे ही आवश्यक औषधांची अखंड उपलब्धता सुनिश्चित करण्यासाठी प्रतिबद्ध आहेत. गेल्या 8 वर्षांच्या या प्रवासात,वर्ष 2014-15 मध्ये 8 कोटी रुपयांपासून सुरूवात करत,मे 2022 मध्ये 100 कोटी रुपये इतकी सर्वोच्च मासिक विक्री या केंद्रांवरून झाली आहे, ज्यामुळे देशातील नागरिकांच्या 600 कोटी रुपयांची बचत झाली आहे.मे 2021मध्ये एकूण विक्री रु.83.77 कोटी इतकी झाली,आणि त्याच कालावधीत कोविड-19 ची दुसरी लाट उसळली होती.या योजनेमुळे लोकांचा औषधांवर होणारा खर्च कमी होऊ शकला आहे.सध्या ही केंद्रे सोळाशेहून अधिक औषधे आणि शल्यचिकित्सेसाठी लागणारी अडीचशेहून उपकरणे उपलब्ध करून देतात ज्यात आहारपूरक औषधे, आयुष उत्पादने आणि सुविधा सॅनिटरी पॅड्स आहेत ज्यांची 1/- रु.प्रति पॅड,या दराने विक्री होते.
पीएमबीजीपी अंतर्गत, देशातील प्रत्येक नागरिकाला जनऔषधी केंद्रांद्वारे दर्जेदार जेनेरिक औषधे पुरवण्यासाठी 406 जिल्ह्यांतील 3579 तालुके समाविष्ट करण्यासाठी नवीन अर्ज देखील मागवण्यात आले आहेत.लहान शहरे आणि तालुका मुख्यालयातील रहिवासी आता जनऔषधी केंद्रे उघडण्याच्या संधीचा लाभ घेऊ शकतात.या योजनेत 5 लाख रुपये पर्यंतच्या प्रोत्साहनाची तरतूद आहे, तसेच महिला, अनुसूचित जाती/जमाती डोंगराळ जिल्हे, बेटांवरील जिल्हे आणि ईशान्येकडील राज्यांसह विविध श्रेणींसाठी 2 लाख रुपये पर्यंतच्या विशेष प्रोत्साहनाची तरतूद आहे.यामुळे देशाच्या कानाकोपऱ्यातील लोकांपर्यंत स्वस्त दरातील औषधांची सहज पोहोचणे सुनिश्चित होईल.
त्यानुसार गुरुग्राम, चेन्नई, गुवाहाटी आणि सुरत येथे चार गोदामे उभारून पुरवठा साखळी व्यवस्था मजबूत करण्यात आली आहे. याव्यतिरिक्त, भारतातील प्रत्येक भागात वेळेवर पुरवठा सुनिश्चित करण्यासाठी संपूर्ण भारतामध्ये 39 वितरकांचे मजबूत वितरण नेटवर्क देखील आहे.
ग्राहक व्यवहार, अन्न आणि सार्वजनिक पुरवठा मंत्रालय
सध्या सुरू असलेल्या धान खरेदीमुळे 1 कोटीहून अधिक शेतकऱ्यांना झाला फायदा
हमीभावापोटी 146960 कोटी रुपये देऊन एकूण 713 लाख मेट्रिक टन धान खरेदी करण्यात आली
खरीप विपणन हंगाम  2022-23 साठी सुरू असलेल्या धान खरेदीमुळे 1 कोटीहून अधिक शेतकऱ्यांना फायदा झाला आहे. 01.03.2023 पर्यंत सुमारे 713 लाख मेट्रीक टनापेक्षा अधिक धानाची खरेदी करण्यात आली आणि किमान हमीभाव म्हणून 146960 कोटी रुपये थेट शेतकऱ्यांच्या खात्यात हस्तांतरित करण्यात आले.
कुठल्याही अडचणी-विना खरेदी प्रक्रिया पार पडावी यासाठी सर्व व्यवस्था करण्यात आली आहे. खरेदी केलेल्या धानाचे वितरण सुरु असून 713 लाख मेट्रीक टन धान खरेदीच्या तुलनेत केंद्रीय साठ्यात सुमारे 246 लाख मेट्रीक टन तांदूळ साठा प्राप्त झाला आहे. देशाच्या गरजा पूर्ण करण्यासाठी केंद्रीय साठ्यात सध्या पुरेसा तांदूळ साठा उपलब्ध आहे.
चालू खरीप विपणन हंगाम 2022-23 च्या खरीप पिकासाठी, सुमारे 766 लाख मेट्रिक टन धान  खरेदी केले जाण्याचा अंदाज आहे. चालू खरीप विपणन हंगाम 2022-23 च्या रब्बी पिकासाठी, सुमारे 158 लाख मेट्रीक टन धान  खरेदीचा अंदाज आहे. रब्बी पिकाच्या समावेशासह, संपूर्ण खरीप विपणन हंगाम 2022-23 मध्ये सुमारे 900 लाख मेट्रीक टन धानाची खरेदी होण्याची शक्यता आहे.
राष्ट्रपती कार्यालय
एकविसाव्या शतकात भारताला जागतिक ज्ञानाधारित महाशक्ती बनविणे हे राष्ट्रीय शैक्षणिक धोरणाचे एक उद्दीष्ट आहे आणि एनआयटी राउरकेलासारख्या संस्थांनी ही राष्ट्रीय उद्दीष्टे साध्य करण्यासाठी मोठी भूमिका निभावणे आवश्यक आहेः राष्ट्रपती कोविंद
राष्ट्रपतींनी भूषविले एनआयटी राउरकेला च्या 18 व्या वार्षिक पदवीप्रदान समारंभाचे अध्यक्षपद
नवी दिल्ली, 21 मार्च 2021
एकविसाव्या शतकात भारताला जागतिक ज्ञानाधारित महा शक्ती बनविणे हे राष्ट्रीय शैक्षणिक धोरणाचे एक उद्दीष्ट आहे आणि एनआयटी राउरकेलासारख्या संस्थांनी ही राष्ट्रीय उद्दिष्टे साध्य करण्यासाठी मोठी भूमिका निभावली पाहिजे, असे मत भारताचे राष्ट्रपती राम नाथ कोविंद यांनी व्यक्त केले. ते आज  ओदिशा मधील राउरकेला येथे एनआयटी राउरकेलाच्या 18 व्या वार्षिक पदवीप्रदान समारंभात बोलत होते.
राष्ट्रपती म्हणाले की, पूर्व भारतातील सर्वात मोठी शासकीय तंत्रज्ञान संस्था म्हणून एनआयटी राउरकेला ने अभियांत्रिकी व तंत्रज्ञान क्षेत्रात महत्त्वपूर्ण योगदान दिले आहे. सहा दशकांहून अधिक काळ, ही संस्था देशातील तांत्रिक व्यवसायिकांचा ओघ वाढवत आहे.
एनआयटी राउरकेलामध्ये संपूर्ण भारतातील आणि इतर देशांचे विद्यार्थी आहेत याकडे लक्ष वेधत राष्ट्रपती म्हणाले की, 700 एकर परिसरातील 7000 हून अधिक विद्यार्थ्यांचा समुदाय समृद्ध विविधतेचे प्रतिनिधित्व करतो. यामुळे शिक्षणाची देवाणघेवाण आणि भिन्न संस्कृतींमधील समजूतदारपणा वाढतो. हे भिन्न राष्ट्रांमधील व्यक्तीमधील परस्पर संबंधही मजबूत करते.
तांत्रिक शिक्षणात महिलांचा कमी सहभाग असण्याचा मुद्दा उपस्थित करीत राष्ट्रपती म्हणाले की, त्यांनी हजेरी लावलेल्या देशभरातील बहुतेक पदवीप्रदान समारंभात कला, मानव्यविद्या, वैद्यकीय विज्ञान, कायदा आणि इतर अनेक क्षेत्रामध्ये विद्यार्थ्यांपेक्षा विद्यार्थिनी सरस असल्याचे निरीक्षण त्यांनी नोंदवले आहे. तथापि, असे दिसून आले आहे की तांत्रिक आणि वैज्ञानिक शाखांमध्ये महिलांचे प्रमाण कमी आहे. नुकत्याच केलेल्या सर्वेक्षणानुसार, भारतभरातील अभियांत्रिकी आणि तांत्रिक संस्थांमध्ये मुलींचे प्रमाण केवळ 20 टक्के आहे. मुलींना तांत्रिक शिक्षण घेण्यास प्रोत्साहित केले पाहिजे आणि इतर क्षेत्रांप्रमाणेच या क्षेत्रातही त्यांनी उज्वल कामगिरी करण्यावर त्यांनी भर दिला.
“कॉर्पोरेट सोशल रिस्पॉन्सिबिलिटी” अर्थात सामाजिक उत्तरदायित्वच्या अनुषंगाने “युनिव्हर्सिटीज सोशल रिस्पॉन्सिबिलिटी अर्थात विद्यापीठ’ सामाजिक उत्तरदायित्वाची ’गरज असल्याचे सांगताना राष्ट्रपती म्हणाले की विद्यापीठांनी आणि संस्थांनी त्यांच्या सभोवतालचा समुदाय सक्षम करण्यासाठी योगदान दिले पाहिजे.
राष्ट्रीय शैक्षणिक धोरण 2020 च्या अंमलबजावणीचा संदर्भ देताना राष्ट्रपती म्हणाले की, अभियांत्रिकी संस्थांनी कला आणि मानव्यविद्यांवर अधिक भर देऊन अधिक सर्वसमावेशक व बहु-शास्त्रीय शिक्षणाकडे वळावे ही या धोरणाची कल्पना आहे.
राष्ट्रपतींचे भाषण पाहण्यासाठी येथे क्लिक कराM.Chopade/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 93
पंतप्रधान कार्यालय
29 मे 2022 रोजी आयोजित 'मन की बात' साठी विचार सामायिक करण्याचे पंतप्रधानांचे आवाहन
पंतप्रधान नरेंद्र मोदी यांनी, 29 मे 2022 रोजी आयोजित 'मन की बात' साठी विचार सामायिक करण्याचे आवाहन सर्वांना केले आहे.
एका ट्विटमध्ये पंतप्रधान म्हणाले;
''29 तारखेला आयोजित या महिन्याच्या 'मन की बात' साठी ,मी तुम्हा सर्वांना तुमचे विचार सामायिक करण्यासाठी आमंत्रित करतो. नमो अॅप आणि मायजीओव्ही वर तुमच्या प्रतिसादासाठी मी उत्सुक आहे. तुम्ही तुमचा संदेश 1800-11-7800 वर देखील ध्वनिमुद्रित करू शकता."
रेल्वे मंत्रालय
भारतीय रेल्वेला स्पेक्ट्रमचे वाटप आणि रेल्वे परिचालनातील सर्वांगीण सुरक्षेसाठी अधिक आधुनिक सिग्नलिंग उपायांची तरतूद
स्थानकांवर आणि गाड्यांमध्ये सार्वजनिक सुरक्षा आणि सुरक्षा सेवांसाठी भारतीय रेल्वेला 700 मेगाहर्ट्झ फ्रिक्वेन्सी बँडमध्ये 5 मेगाहर्ट्झ स्पेक्ट्रम वितरित करण्यास सरकारने मंजुरी दिली आहे
भारतीय रेल्वेच्या 92% मार्गावर ओएफसी आधारित प्रणाली 
सिग्नल यंत्रणा आणि दूरसंचारच्या आधुनिकीकरणासाठी भारतीय रेल्वेने सुमारे 55,000 कोटी रुपयांच्या गुंतवणूकीची कल्पना मांडली आहे
नवी दिल्ली, 15 जून 2021
सिग्नलिंग प्रणाली रेल्वेगाडीच्या परिचालनात सुरक्षा वाढवते. भारतीय रेल्वे वापरत असलेली उपकरणे सुधारणे आणि ती बदलणे ही एक निरंतर प्रक्रिया आहे आणि त्याची स्थिती, परिचालन गरजा आणि संसाधनांची उपलब्धता यावर आधारित आहे.
रेल्वे परिचालनात सुरक्षितता आणखी वाढवण्यासाठी आणि अतिरिक्त लाईन क्षमता निर्माण करण्यासाठी सिग्नलिंग प्रणालीच्या आधुनिकीकरणाचे काम हाती घेण्यात आले आहे ज्यामध्ये-
सुरक्षा आणि लवचिकता वाढवण्यासाठी इलेक्ट्रॉनिक इंटरलॉकिंगची  तरतूद - रेल्वे परिचालनात डिजिटल तंत्रज्ञानाचा फायदा घेण्यासाठी आणि सुरक्षिततेत वाढ करण्यासाठी इलेक्ट्रॉनिक इंटरलॉकिंग मोठ्या प्रमाणात स्वीकारले जात आहे.
लाइन क्षमता वाढवण्यासाठी स्वयंचलित ब्लॉक सिग्नलिंग  - भारतीय रेल्वेच्या विद्यमान उच्च घनतेच्या मार्गांवर अधिक गाड्या चालवण्यासाठी लाइन क्षमता वाढवण्यासाठी, स्वयंचलित ब्लॉक सिग्नलिंग हा एक किफायतशीर उपाय आहे. 30.04.2021 रोजी, 3447 किमी मार्गावर स्वयंचलित ब्लॉक सिग्नलिंग सुविधा प्रदान करण्यात आली आहे.
लेव्हल क्रॉसिंग गेट्सवरील सुरक्षा - लेव्हल क्रॉसिंग गेट्सवरील सुरक्षा वाढवणे हा चिंतेचा विषय बनला आहे. सिग्नलसह इंटरलॉकिंग लेव्हल क्रॉसिंगमुळे सुरक्षेत वाढ होते. 30.04.2021 रोजी, भारतीय रेल्वेने लेव्हल क्रॉसिंगवरील सुरक्षा वाढवण्यासाठी 11705 लेव्हल क्रॉसिंग गेटवर सिग्नलसह इंटरलॉकिंग केले आहे.
मानवी चुका टाळण्यासाठी लोको पायलटला मदत म्हणून स्वयंचलित ट्रेन प्रोटेक्शन  प्रणाली - जगातील प्रगत रेल्वे प्रणाली एटीपी प्रणालीचा वापर लोको पायलट्सला मदत म्हणून करत आहेत. लोको पायलटकडून कोणतीही मानवी चूक झाल्यास टक्कर रोखण्याचे काम ही प्रणाली करते.
अधिक माहितीसाठी कृपया पहा
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 111
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई, 23 सप्टेंबर 2022
|
|
- 217.26 cr Total Vaccine doses  have been administered so far under Nationwide Vaccination Drive
- 14,91,017 doses administered in last 24 hours
- India's Active caseload currently stands at 45,281
- Active cases stand at 0.10%
- Recovery Rate currently at 98.71%
- 6,424 recoveries in the last 24 hours increases Total Recoveries to 4,39,84,695
- 5,383 new cases recorded in the last 24 hours
- Daily positivity rate 
- Weekly Positivity Rate 
- 89.30 cr Total Tests conducted so far; 3,20,187 tests conducted in the last 24 hours
#Unite2FightCorona #IndiaFightsCoron
Press Information Bureau
Ministry of Information & Broadcasting
Government of India
उपराष्ट्रपती कार्यालय
ज्येष्ठ पत्रकार तुर्लापती कुटुंबा राव यांच्या निधनाबद्दल उपराष्ट्रपतींकडून दुःख व्यक्त
नवी दिल्ली, 11 जानेवारी 2021
ज्येष्ठ पत्रकार तुर्लापती कुटुंबा राव यांच्या निधनाबद्दल उपराष्ट्रपती एम वेंकैया नायडू यांनी दुःख व्यक्त केले आहे.
ज्येष्ठ पत्रकार तुर्लापती कुटुंबा राव यांच्या निधनामुळे तीव्र दुःख झाल्याचे उपराष्ट्रपतींनी शोक संदेशात म्हटले आहे. स्वातंत्र्य सैनिक, सामाजिक कार्यकर्ते, लेखक, ख्यातनाम पत्रकार अशा महान आणि बहु आयामी व्यक्तिमत्वाच्या आणि स्वतः एक संस्थाच असलेल्या राव यांचा प्रदीर्घ सहवास मला लाभला.
पद्मश्री पुरस्कार प्राप्त राव यांनी आंध्र केसरी तंगुतुरी प्रकासम पंतुलू यांचे खाजगी सचिव असल्यापासूनच सर्वच क्षेत्रात उच्च नैतिक मूल्यांचे पालन केले.
विजयवाडा इथे नुकत्याच दिलेल्या भेटी दरम्यान मी रहात असलेल्या स्वर्ण भारत ट्रस्ट इथे त्यांनी माझी भेट घेतली. नेहमीप्रमाणेच उत्साही दिसणाऱ्या राव यांच्याशी विविध विषयांवर विस्तृत चर्चा झाली.
त्यांच्या निधनाच्या वृत्ताने धक्का बसला. त्यांच्या मार्गावरून वाटचाल करत उच्च नैतिक मूल्यांचे पालन आपण करणे हीच त्यांना आदरांजली ठरेल असे उपराष्ट्रपतींनी म्हटले आहे.
राव यांच्या कुटुंबियांच्या आणि अनुयायांच्या दुःखात आपण सहभागी आहोत. ओम शांती !U.Ujgare/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 93
संरक्षण मंत्रालय
सीमेवरील सैन्यमाघारी बाबत संरक्षण मंत्रालयाचे निवेदन
नवी दिल्ली, 12 फेब्रुवारी 2021
संरक्षण मंत्रालयाच्या असे निदर्शनास आले आहे की पँगाँग त्सो परिसरात सध्या सुरु असलेल्या सैन्य माघारीच्या कार्यवाहीबाबत काही माध्यमांमध्ये आणि समाज माध्यमांवर मोठ्या प्रमाणात चुकीची आणि दिशाभूल करणारी काही माहिती पसरविली जात आहे.
याबाबत, संसदेच्या दोन्ही सभागृहांमध्ये केंद्रीय संरक्षण मंत्र्यांनी याआधीच सत्य परिस्थिती स्पष्ट केली आहे याचा पुनरुच्चार संरक्षण मंत्रालय करीत आहे.
तरीही, माध्यमांमध्ये आणि समाज माध्यमांवर चुकीचे समज पसरविणारी माहिती मोठ्या प्रमाणात प्रसारित होण्यापासून रोखणे आणि सत्य परिस्थिती प्रकाशात आणणे आवश्यक आहे.
भारतीय हद्द फिंगर 4 पर्यंत आहे हे विधान साफ खोटे आहे. भारताची हद्द भारतीय नकाशामध्ये स्पष्टपणे दिसून येते आणि 1962 पासून सध्या बेकायदेशीरपणे चीनच्या ताब्यात असलेला 43,000 चौरस किमीपेक्षा जास्त परिसर त्यात समाविष्ट असलेला दिसत आहे.
भारतीय दृष्टिकोनानुसार देखील, प्रत्यक्ष नियंत्रण रेषा फिंगर 4 पाशी नसून फिंगर 8 या बिंदूपाशी आहे. त्यामुळे, भारताने सातत्याने फिंगर 8 पर्यंत गस्तीचा हक्क अबाधित ठेवला आहे.
पँगाँग त्सो सरोवराच्या उत्तर तीरावरील दोन्ही बाजूच्या कायमस्वरूपी चौक्या टिकाऊ आणि उत्तमरीत्या प्रस्थापित आहेत. भारतीय बाजूकडे फिंगर 3 जवळ धन सिंग थापा चौकी आहे तर चीनच्या दिशेकडे फिंगर 8 च्या पूर्वेला एक चौकी आहे.सध्या करण्यात आलेल्या करारामुळे दोन्ही बाजूकडून सैन्याची आघाडी पुढे सरकविण्यास बंदी करण्यात आली असून या कायमस्वरूपी चौक्यांवर तैनात असलेले सैन्य जैसे थे ठेवण्यात आले आहे.
या कराराअंतर्गत, भारताने कोणताही भूभाग दिलेला नाही. उलट, या कराराने प्रत्यक्ष नियंत्रण रेषेचे पालन आणि सन्मान कायम राखला असून या भागातील सध्याच्या परिस्थितीत कोणत्याही एका बाजूकडून काही बदल घडवून आणण्यापासून रोखले आहे.
केंद्रीय संरक्षण मंत्र्यांच्या निवेदनात हे देखील स्पष्ट करण्यात आले आहे की, हॉट स्प्रिंग्ज गोग्रा आणि देप्सँग या भागात इतर प्रलंबित समस्या आहेत. पँगाँग त्सो परिसरातील सैन्य माघारीची प्रक्रिया संपल्यानंतर पुढच्या 48 तासांमध्ये या प्रलंबित समस्यांवर उपाययोजना हाती घेण्यात येतील असेही संरक्षण मंत्र्यांनी सांगितले.
संरक्षण दलांच्या क्षमतांवर असलेल्या संपूर्ण विश्वासामुळे देशाच्या पूर्व लडाख भागातील सीमा आणि आपल्या देशाचा सन्मान यांचे परिणामकारकरित्या संरक्षण झाले आहे. आपल्या लष्करातील जवानांच्या समर्पणातून शक्य झालेल्या या सफलतेवर संशय घेणारे खरेतर त्यांचा अपमानच करीत आहेत.
Jaydevi P.S/M.Chopade/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 202
संरक्षण मंत्रालय
माजी सैनिक कल्याण विभागाने रोजगार निर्मितीसाठी खाजगी क्षेत्रासोबत केला सामंजस्य करार
नवी दिल्ली, 12 जून 2023
संरक्षण मंत्रालयाच्या माजी सैनिक कल्याण विभागाअंतर्गत पुनर्वसन महासंचालनालय आणि मे. कोटक महिंद्रा लाईफ इन्शुरन्स कंपनी लिमिटेड यांच्यात आज 12 जून 2023 रोजी नवी दिल्ली येथे सामंजस्य करारावर स्वाक्षरी करण्यात आली.
पुनर्वसन महासंचालनालय आणि कॉर्पोरेट्स यांच्यातील सामंजस्य करार, संरक्षण सेवांच्या सन्माननीय माजी सैनिकांसाठी रोजगाराच्या संधी निर्माण करण्याकरिता कॉर्पोरेट कंपन्या आणि माजी सैनिकांना एका समान व्यासपीठावर आणण्याचा प्रयत्न आहे.
“या भागीदारीमुळे आमच्या माजी सैनिकांना उद्योग आणि कॉर्पोरेट्समध्ये अधिक संधी मिळेल आणि कुशल मनुष्यबळ उपलब्ध करून देण्याचे उद्दिष्ट साध्य करण्यात मदत होईल. तसेच आमच्या माजी सैनिकांना एक सन्माननीय दुसरी कारकीर्द मिळेल'', असे पुनर्वसन महासंचालनालयाचे महासंचालक मेजर जनरल शरद कपूर, यांनी सांगितले.
S.Bedekar/S.Kakade/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 75
संरक्षण मंत्रालय
संरक्षण मंत्री राजनाथ सिंह यांचा लडाख दौरा : सहा राज्ये आणि दोन केंद्रशासित प्रदेशात सीमा रस्ते संघटनेने बांधलेल्या 63 पुलांचे राष्ट्रार्पण
नवी दिल्ली, 28 जून 2021
संरक्षण मंत्री राजनाथ सिंह यांनी, सहा राज्ये आणि दोन केंद्रशासित प्रदेशात सीमा रस्ते संघटनेने बांधलेले 63 पुल आज राष्ट्राला अर्पण केले. लडाख या केंद्र शासित प्रदेशात लेहपासून 88 किमीवर असलेल्या क्युन्गम इथे हा कार्यक्रम झाला.
लडाखमध्ये लेह-लोमा रस्त्यावर बांधण्यात आलेल्या 50 मीटर लांबीच्या रस्त्याचे उद्घाटन त्यांनी क्युन्गम इथून केले. पोलादाची बांधणी असलेला हा पूल सध्याच्या बेली पुलाची जागा घेणार आहे. या नव्या पुलामुळे, बंदुका, रणगाडे,आणि इतर साधने यासारख्या अवजड शस्त्र प्रणालीची विना अडथळा, सहज ने-आण सुनिश्चित होणार आहे. लेह-लोमा रस्ता, पूर्व लडाखमधल्या चुमथांग, हानले आणि त्सो मोरोरी तलाव या सारख्या सीमेजवळच्या भागांशी लेहला जोडतो.
याशिवाय राजनाथ सिंह यांनी दूर दृश्य प्रणाली द्वारे 62 पुलांचे उद्घाटन केले. यापिकी 11 लडाखमध्ये, 4 जम्मू आणि काश्मीर, 3 हिमाचल प्रदेश, सहा उत्तराखंड, 8 सिक्कीम, अरुणाचल प्रदेश 29 तर मणिपूर आणि नागालँडमधल्या प्रत्येकी एका पुलाचा समावेश आहे. या सर्वांचा एकत्रित खर्च 240 कोटी असून या पुलांमुळे सीमावर्ती भागातल्या कनेक्टीव्हिटीला मोठी चालना मिळणार आहे.
दुर्गम भागात कनेक्टीव्हिटी प्रदान करण्यासाठी, विशेषकरून कोरोना -19 महामारीच्या काळात सीमा रस्ते संघटनेच्या कटीबद्धतेची राजनाथ सिंह यांनी प्रशंसा केली. यातले काही पूल दुर्गम भागातल्या अनेक खेड्यांसाठी जीवनवाहिनी ठरतील असे ते म्हणाले. देशाच्या विकासासाठी कनेक्टीव्हिटीचे महत्व विशेषकरून सीमावर्ती भागातल्या कनेक्टीव्हिटीचे महत्व अधोरेखित करत दुर्गम सीमावर्ती भागात पायाभूत विकास सुनिश्चित करण्याच्या सरकारच्या निर्धाराचा त्यांनी पुनरुच्चार केला.
एकाच वेळी 63 पुलांचे उद्घाटन करून सीमा रस्ते संघटनेने 2020 मधला 44 पुलांच्या उद्घाटनाचा आपलाच विक्रम मोडीत काढला आहे. आज लोकार्पण करण्यात आलेले 63 पूल आणि राजनाथ सिंह यांनी 17 जून 2021 ला राष्ट्रार्पण केलेले 12 रस्ते असे मिळून सीमा रस्ते संघटनेने पूर्ण केलेल्या 75 पायाभूत प्रकल्पाचा एक गुच्छ, देश स्वातंत्र्याची 75 वर्षे साजरी करत असताना तयार झाला आहे.M.Chopade/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 232
शिक्षण मंत्रालय
डॉ. सत्यपाल सिंह यांनी उच्च शिक्षणातील शाखांसाठी लिडरशीप फॉर अकॅडमीशियन्स प्रोग्राम  आणि ॲन्युअल रिफ्रेशर प्रोग्राम इन टिचिंग चा शुभारंभ
नवी दिल्ली, 13 नोव्हेंबर 2018
मनुष्यबळ विकास राज्यमंत्री डॉ. सत्यपाल सिंह यांनी आज नवी दिल्लीत उच्च शिक्षणातील शाखांसाठी लिडरशीप फॉर अकॅडमीशियन्स प्रोग्राम आणि ॲन्युअल रिफ्रेशर प्रोग्राम इन टिचिंगचा शुभारंभ केला. तसेच त्यांनी या दोन्ही उपक्रमांबाबत माहिती पुस्तिका प्रकाशित केल्या. चांगले शिक्षक विकसित करणे हे कठीण काम असून जर शिक्षकांनी पुरेशी कटिबद्धता दाखवली तर अर्पित शिक्षण विभागाला सक्षम करण्यात महत्त्वाची भूमिका बजावेल, असे डॉ. सत्यपाल सिंह यांनी यावेळी म्हणाले. उत्तम शिक्षक आणि प्रभावी नेता हे दोन्ही गुण एकत्र असणे हे अधिक कठिण काम आहे मात्र अशक्य नाही, असे ते म्हणाले. ही महत्त्वपूर्ण गरज लीप कार्यक्रम पूर्ण करेल. ज्यामुळे उत्तम विद्यार्थी निर्माण करण्याची भूमिका उच्च शैक्षणिक संस्था पार पाडू शकतील, असे ते म्हणाले.
केंद्रीय मनुष्यबळ विकासमंत्री प्रकाश जावडेकर यांनी व्हिडिओ संदेशाद्वारे या उपक्रमाची प्रशंसा केली. त्यांनी उच्च शिक्षणातील सर्व शाखांना या दोन उपक्रमांचा लाभ घेण्याचे आवाहन केले.
B.Gokhale/S.Kane/P.Kor
(Visitor Counter : 57
गृह मंत्रालय
कोविड-19 विषयी दक्षता, प्रतिबंध आणि सावधगिरी बाळगण्यासाठी मार्गदर्शक तत्वांना गृह मंत्रालयाची मुदतवाढ
राज्य आणि केंद्रशासित प्रदेशांनी मार्गदर्शक तत्वांची आणि कोविडयोग्य वर्तनविषयक नियमांची अंमलबजावणी कठोरतेने करण्याचे निर्देश
गृह मंत्रालयाने कोविड-19 विषयी दक्षता, प्रतिबंध आणि सावधगिरी बाळगण्यासाठी मार्गदर्शक तत्वांचे पालन करण्यासाठी दि. 31 जानेवारी, 2021 पर्यंत मुदतवाढ देण्यात आली आहे, असा आदेश आज केंद्रीय गृह व्यवहार मंत्रालयाने दिला आहे.
देशात कोविड-19 च्या सक्रिय रूग्णांच्या संख्येमध्ये सातत्याने घट दिसून येत आहे, तरीही जागतिक स्तरावर वाढत असलेली रूग्णसंख्या आणि यू.के.मध्ये आढळलेला नवीन प्रकारचा विषाणू, या पार्श्वभूमीवर प्रतिबंधात्मक उपाय योजणे कायम सुरू ठेवून दक्षता घेण्याची तसेच संक्रमणाची शक्यता लक्षात घेऊन अधिक सावधगिरी बाळगण्याची आवश्यकता आहे.
प्रतिबंधात्मक विभागांचे काळजीपूर्वक सीमांकन करणे, तसेच प्रतिबंधित क्षेत्रामध्ये निश्चित करण्यात आलेल्या नियमांचे काटेकोर पालन करणे, कोविडयोग्य वर्तनाला प्रोत्साहन देणे, तसेच प्रतिबंधित क्षेत्रात मानक कार्यप्रणालीचे पालन करून ज्या गोष्टींना परवानगी देण्यात आली आहे, फक्त त्याच गोष्टी यापुढेही करता येणार आहेत.
गृह मंत्रालय आणि आरोग्य आणि कुटुंब कल्याण मंत्रालयाने जारी केलेल्या मार्गदर्शक तत्वांचे काटेकोर पालन करण्यासंबंधी दि. 25 नोव्हेंबर, 2020 रोजी ज्या मार्गदर्शक सूचना जारी केल्या आहेत, त्याच सूचनांची अंमलबजावणी यापुढेही सर्व राज्ये आणि केंद्रशासित प्रदेशांनी कठोरतेने करणे आवश्यक आहे.
M.Chopade/S.Bedekar/P.Kor
आरोग्य आणि कुटुंब कल्याण मंत्रालय
भारताच्या कोविड-19 प्रतिबंधक लसीकरण मोहिमेअंतर्गत आजपर्यंत लसीच्या 106.31 कोटी मात्रा देण्यात आल्या
सध्याचा रोगमुक्ती दर 98.20% आहे
गेल्या 24 तासांत देशात 12,514 नव्या कोरोना बाधित रुग्णांची नोंद
भारतातील सध्याची कोविड सक्रीय रुग्णसंख्या  गेल्या 248 दिवसातील नीचांकी संख्या
साप्ताहिक पॉझिटीव्हिटी दर  गेले 38 दिवस 2% पेक्षा कमी
आज सकाळी 7 वाजेपर्यंतच्या तात्पुरत्या अहवालातील आकडेवारीनुसार, गेल्या 24 तासांत, कोविड प्रतिबंधक लसीच्या 12,77,542 मात्रा देण्यात आल्यामुळे, भारताच्या कोविड प्रतिबंधक लसीकरण मोहिमेत देण्यात आलेल्या कोविड प्रतिबंधक लसीच्या मात्रांच्या संख्येने 106.31 कोटी  चा टप्पा पार केला आहे. देशभरात 1,06,32,634 सत्रांच्या आयोजनातून हे उद्दिष्ट साध्य करण्यात आले.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, लसीच्या एकूण मात्रांची गटनिहाय विभागणी पुढीलप्रमाणे आहे
|
|
HCWs
|
|
1st Dose
|
|
1,03,79,141
|
|
2nd Dose
|
|
92,24,881
|
|
FLWs
|
|
1st Dose
|
|
1,83,71,702
|
|
2nd Dose
|
|
1,59,33,598
|
|
Age Group 18-44 years
|
|
1st Dose
|
|
41,89,13,774
|
|
2nd Dose
|
|
14,24,08,610
|
|
Age Group 45-59 years
|
|
1st Dose
|
|
17,49,26,935
|
|
2nd Dose
|
|
9,64,66,823
|
|
Over 60 years
|
|
1st Dose
|
|
10,97,79,956
|
|
2nd Dose
|
|
6,67,18,785
|
|
Total
|
|
1,06,31,24,205
गेल्या 24 तासांत 12,718 रुग्ण कोविड आजारातून बरे झाल्यामुळे देशात  आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या 3,36,68,560 झाली आहे.
परिणामी, सध्या, भारतातील रोगमुक्ती दर 98.20% आहे
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सहयोगात्मक प्रयत्नांमुळे, गेले सलग 127 दिवस नोंदल्या जाणाऱ्या नव्या कोविड बाधितांची संख्या 50,000 हून कमी असण्याचा कल कायम आहे.
गेल्या 24 तासांत,देशभरात 12,514 नव्या कोविड ग्रस्त रुग्णांची नोंद झाली.
भारतातील कोविड सक्रीय रुग्णसंख्या सध्या 1,58,817 इतकी आहे आणि ही गेल्या 248 दिवसांतील सर्वात कमी रुग्णसंख्या आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.46% आहे जे मार्च 2020 पासून सर्वात कमी आहे.
देशभरात कोविड संसर्ग तपासणी चाचण्या करण्याच्या क्षमता विस्ताराचे काम जारी आहे. गेल्या 24 तासांत देशात एकूण 8,81,379 चाचण्या करण्यात आल्या. देशात आतापर्यंत एकंदर 60 कोटी 92 लाखांहून अधिक  चाचण्या करण्यात आल्या आहेत.
देशभरात कोविड चाचण्या करण्याची क्षमता वाढविली जात असतानाच, साप्ताहिक पॉझिटीव्हिटी दर सध्या 1.17 टक्के असून गेले 38 दिवस हा दर 2% हून कमी राहिला आहे. तर दैनंदिन पॉझिटीव्हिटी दर आज 1.42 % इतका आहे. दैनंदिन पॉझिटीव्हिटी दर गेले सलग 28 दिवस 2% हून कमी आहे आणि आता गेले सलग 63 दिवस हा दर 3% हून कमी राहिला आहे.
संरक्षण मंत्रालय
लष्करप्रमुखांकडून पॅराशूट रेजिमेंटच्या तुकड्यांना राष्ट्रपती ध्वज प्रदान
नवी दिल्ली, 23 फेब्रुवारी 2022
लष्करप्रमुख जनरल एम. एम. नरवणे, यांनी, पॅराशूट रेजिमेंट च्या चार तुकड्यांना प्रतिष्ठेचा मानला जाणारा, ' प्रेसिडेंट्स कलर' म्हणजे राष्ट्रपती ध्वज प्रदान केला. यात, 11 पॅराशूट , 21 पॅराशूट , 23 पॅराशूट आणि 29 पॅराशूट या चार तुकड्यांचा समावेश आहे. आज, म्हणजेच 23 फेब्रुवारी 2022 रोजी बंगळुरू इथे झालेल्या शानदार सोहळ्यात त्यांना हा सन्मान प्रदान करण्यात आला.
पॅराशूट रेजिमेंट ही भारतीय लष्करातील एक सर्वोत्तम रेजिमेंट असून, या रेजिमेंटने स्वातंत्र्यपूर्व आणि स्वातंत्र्योत्तर काळात अनेक मोहिमांमध्ये स्पृहणीय कामगिरी केली आहे. या रेजिमेंटला याआधीही अनेक ठिकाणी, असे की गाझा, कोरिया, बांगलादेश, श्रीलंका, मालदिव, कच्छचे रण, सीयाचेन, राजस्थान, पंजाब, जम्मू आणि काश्मीर आणि ईशान्य भारतातील मोहिमांमध्ये -ज्यात मणिपूर, नागालैंड आणि आसामचाही समावेश आहे, तिथे पराक्रम गाजवल्याबद्दल अनेक सन्मान प्राप्त झाले आहेत. तसेच, स्वातंत्र्यानंतर या रेजिमेंटच्या तुकड्यांना 32 वेळा लष्करप्रमुख युनिट प्रशस्तिपत्र, आणि तुकडीच्या सैनिकांना शौर्य आणि विशेष पराक्रम गाजवल्याबद्दल 8 अशोक चक्र, 14 महावीर चक्र, 22 कीर्ती चक्र, 63 वीरचक्र, 116 शौर्यचक्र आणि 601 सेना पदके अशी अनेक पदके देऊन गौरवण्यात आले आहे.
यावेळी संचलनाचे निरीक्षण केल्यानंतर, लष्करप्रमुख नरवणे यांनी पॅरॅशूट रेजिमेंटचा अतुलनीय शौर्याचा समृद्ध वारसा आणि बलिदानाच्या परंपरांचा गौरव केला. यावेळी लष्करप्रमुखांनी नव्याने स्थापन झालेल्या तुकड्यांनी अल्पावधीत केलेल्या कामांचीही प्रशंसा केली. देशाची अभिमानाने सेवा करण्यासाठी, सर्व तुकड्यांना त्यांनी शुभेच्छा दिल्या.N.Chitale/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 199
पंतप्रधान कार्यालय
पुरुषांच्या 3000 मीटर स्टीपलचेस स्पर्धेत अद्वितीय सुवर्णपदक जिंकल्याबद्दल पंतप्रधानांनी अविनाश साबळे याचे केले अभिनंदन.
पंतप्रधान नरेंद्र मोदी यांनी हांगझू येथील आशियाई क्रीडा स्पर्धेत पुरुषांच्या 3000 मीटर स्टीपलचेस स्पर्धेत अद्वितीय सुवर्णपदक जिंकल्याबद्दल अविनाश साबळे याचे अभिनंदन केले आहे.
एका X पोस्टमध्ये पंतप्रधान म्हणाले;
“उत्कृष्ट क्रीडाप्रदर्शनाचा भारताला पुन्हा एकदा अभिमान! पुरुषांच्या 3000 मीटर स्टीपलचेस स्पर्धेत @avinash3000m ने पटकावले सुवर्णपदक. या यशाबद्दल मी त्याचे अभिनंदन करतो. त्याच्या पुढील वाटचालीसाठी खूप खूप शुभेच्छा.”